TÁMOGATÁSI MEGÁLLAPODÁS 
mely létrejött egyrészről Dunaszentgyörgy Község Önkormányzata (7135 Dunaszentgyörgy, Rákóczi u. 90.) képviseli: Hencze Sándor polgármester, mint Támogató
és Fácánkert Község Önkormányzata (7136 Fácánkert, Árpád utca 12. képviseli: Orbán Zsolt polgármester), továbbiakban, mint Támogatott között az alábbiak szerint 

1. A Támogató Dunaszentgyörgy Község Önkormányzata Képviselő-testületének döntése alapján a közoktatási kötelező önkormányzati feladatai ellátásának támogatása céljából Támogatott részére a Dunaszentgyörgy és Fácánkert Önkormányzatok Alapfokú Oktatási és Nevelési Intézményfenntartó Társulás létrehozása és működése címén igényelhető többletbevétel 30 százalékának megfelelő összegű közoktatási, óvodai nevelési feladatellátás támogatásához célhoz kötött támogatást nyújt a 2011. évben.
2. A Támogató a támogatást két egyenlő összegben, legkésőbb május 31-ig és november 30-ig a Támogatott bankszámlájára: 11746108-15417938-00000000 utalja. 

3. A Támogatott a támogatás felhasználásáról írásos szakmai és – a számlamásolatok csatolásával - pénzügyi beszámolót készít, melyet Dunaszentgyörgy Község Önkormányzatának  címezve legkésőbb 2011. január 15. napjáig benyújt. Az eredeti számlákon fel kell tüntetni jelen támogatási szerződés számát, illetve „A számla összegéből …… forint kizárólag a Dunaszentgyörgy  Község Önkormányzata 2010. évi egyedi támogatása elszámolásához került felhasználásra.” feliratot. A támogatási összeg kizárólag az 1. pontban felsorolt tevékenységekkel kapcsolatban felmerülő költségek fedezetéül használható fel.
4. A beszámolót a képviselő-testület tárgyalja és fogadja el, ezt megelőzően Támogató szükség esetén hiánypótlásra szólítja fel a Támogatottat, amely köteles azt 5 napon belül a 3. pont szerint benyújtani. Ez esetben a beszámolóról képviselő-testület a soron következő ülésén dönt.
5. Amennyiben a beszámoló a megállapodásban szereplő határidőig nem érkezik meg, a Támogatott köteles a támogatás teljes összegét legkésőbb 2012. március 1-ig az önkormányzat számlájára visszautalni. Ebben az esetben a szervezet a következő két évben nem részesülhet Támogatótól önkormányzati támogatásban. 
6. A Támogatott hozzájárul a támogatás rendeltetésszerű felhasználásának a Dunaszentgyörgy-Németkér-Gerjen Községek Körjegyzősége által ellenőrzéssel megbízott személyek és szervezetek általi ellenőrzéséhez.
Dunaszentgyörgy, ……………………..

Fácánkert, ……………………………..

……………………………………..



……………………………………


    Támogató






    Támogatott


Hencze Sándor polgármester 



Orbán Zsolt polgármester
Ellenjegyezte: 

…………………………………….



…………………………………


Dr. Nagy Attila körjegyző 



  Dr. Varga Katalin körjegyző 

A támogatási megállapodást Dunaszentgyörgy Önkormányzatának Képviselő-testülete … /2011. (….) , Fácánkert Község Önkormányzatának Képviselő-testülete ../2011. (….) számú határozatával elfogadta.

